|  |  |  |  |
| --- | --- | --- | --- |
| Rīgā, | 25.01.2021. | Nr. | 1-22/663 |
| Uz | 07.01.2021. | Nr. | VSS-1 |

**Ekonomikas ministrijai**

|  |
| --- |
| *Atzinums par Ministru kabineta noteikumu projektu*  *“Noteikumi par publisko būvdarbu līgumos obligāti iekļaujamiem nosacījumiem un to saturu” (VSS-1)* |

Vides aizsardzības un reģionālās attīstības ministrija (turpmāk – Ministrija) savas kompetences ietvaros izvērtēja Ekonomikas ministrijas sagatavoto Ministru kabineta noteikumu projektu “Noteikumi par publisko būvdarbu līgumos obligāti iekļaujamiem nosacījumiem un to saturu” (VSS-1) (turpmāk – Projekts) kā arī tā sākotnējās ietekmes novērtējuma ziņojumu (anotāciju) un konceptuāli atbalsta to tālāku virzību, vienlaikus izsakot šādu priekšlikumu:

Projekta 18.punkts paredz iespēju būvdarbu veicējam saņemt avansu, tomēr neparedz avansa maksājuma nodrošinājumu. Ņemot vērā pastāvošos riskus avansa noteikšanai līdz pat 20% apmērā no kopējās līguma cenas, Ministrija saskata pamatu Projektā paredzēt kārtību arī avansa maksājuma nodrošinājuma noteikšanai.

Vienlaikus vēršam uzmanību uz apstākli, ka atbilstoši Projekta 23.punktam, gadījumos, kad būvdarbu veicējs kavē būvdarbu izpildes termiņu, līgumsodu paredzēts aprēķināt no kopējās līguma summas, nevis no nepadarīto darbu apjoma. Savukārt atbilstoši Projekta 24.punktam, gadījumos, kad pasūtītāja vainas dēļ tiek novilcināti līgumā noteiktie maksājumi par pasūtītāja pieņemtajiem būvdarbiem, līgumsodu paredzēts aprēķināt no kavētās maksājuma summas. Attiecīgi vēlējamies vērst Jūsu uzmanību uz šo salīdzināmo Projekta noteikumu atšķirīgo līgumsoda aprēķināšanas kārtību, un noskaidrot, vai tā iekļauta apzināti.

Valsts sekretāra vietniece E.Turka

Prindulis, 67026520

[roberts.prindulis@varam.gov.lv](mailto:roberts.prindulis@varam.gov.lv)

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU